**Intézkedési terv a 2023/2024. tanév II. szemeszter OMHV adatai alapján**

**Szervezeti egység: Magatartástudományi Intézet**

**Kar: Általános Orvostudományi Kar**

**Kurzus: Orvosi pszichológia (AOKMAG735\_1M)**

**Visszajelzésünk az általános jellegű hallgatói véleményekre:**

Az **Orvosi pszichológia tantárgy** tematikája az elmúlt években nagymértékben megváltozott, igazodva a korszerű klinikai gyakorlathoz és a hallgatók igényeihez. A teljes kurzus és a gyakorlatok megítélése a tavaszi szemeszterben egymásnak ellentmondónak bizonyult. A teljes tárgy megítélése a hatból három szempont mentén is szignifikánsan és kismértékben elmarad a kari átlagtól, ugyanakkor a gyakorlatok megítélése a 10 szempontból 8 esetében is szignifikánsan, kismértékben kedvezőbb a kari átlagénál.

**Visszajelzésünk a kötelező tárgyakra vonatkozó egyedi jellegű véleményekre:**

Számos pozitív visszajelzés érkezett a gyakorlatvezetőkre külön-külön is, amit köszönettel fogadunk. Örömteli, hogy a hallgatók inspirálónak, felkészültnek és segítőkésznek látják az oktatókat.

* Felmerült az Orvosi kommunikáció tárggyal való átfedés. Ez természetes, hiszen a magatartástudományi tárgyak egymásra épülnek. Egyes témák ismétlése elősegíti a kapcsolódó tudás rögzülését, elmélyülését, készségszintűvé válását. Ugyanakkor az Orvosi pszichológia kurzuson számos új technika és készség is átadásra kerül.
* Az előadás időpontjának meghatározása kívül esik a hatókörünkön, ezért ebben nem tudunk alkalmazkodni a hallgatói igényekhez. A hosszú, 120 perces gyakorlatokból fakadó megterhelést szünet beiktatásával és élményszintű tanulási feladatokkal igyekszünk enyhíteni.
* Többen is igényelték a szerepjátékokat. Ezzel kapcsolatban általában igen vegyesek az érzések, egyes csoportok maximálisan elzárkóznak ettől a fajta feladattól. Mindazonáltal jelenleg is zajlik a gyakorlatok még interaktívabbá történő átalakítása, amiben ezt a szempontot kiemelten vettük figyelembe.
* Az általunk oktatott alacsony intenzitású pszichológiai intervenciók nemcsak a háziorvosi gyakorlatban, hanem az ellátórendszer valamennyi szektorában és színterén nagy hatásfokkal alkalmazhatóak. Igyekszünk ezt jobban hangsúlyozni, konkrét példákkal.
* A betegágy melletti, kihelyezett klinikai gyakorlat osztatlan sikert aratott. Ennek és a kurzusunk célkitűzéseinek fényében a terepgyakorlat a 2024. őszi félévtől kezdődően valamennyi csoportban megvalósul.
* A kurzus Moodle-felületének szerkesztése továbbra is folyamatban van, az átláthatóság és az interaktív feladatokkal való feltöltés érdekében.

Budapest, 2024. szeptember 29.

Az intézkedési tervet összeállította: Dr. Czeglédi Edit, Dr. Kegye Adrienne